Szürke senkik
A Szürke senkik egy első világháborús témájú magyar televíziós játékfilm, melynek első televíziós bemutatója 2016. december 17-én volt a Duna TV-n.

Az első világháború vége felé játszódó filmalkotás az Osztrák–Magyar Monarchia egy többnemzetiségű, magyar, osztrák és román katonákból álló felderítő csapatáról szól, amely gyakorlatilag öngyilkos küldetésben, ellenséges vonalak mögött kísérli meg megsemmisíteni az olasz haderők egy kommunikációs központját. A (fiktív) történet szerint az ötfős egységet egy hivatásos katona vezeti, az igazi főszereplő azonban Döme, egy tizenéves szegedi sorkatona, aki még Isonzónál is azt gondolja, hogy a hazáját védi, de egy galambot sem bírna megölni.

A film kizárólag külső helyszíneken játszódik, a jeleneteket Rudabányán, Pilisszentivánon, Nagykovácsiban, Pátyon és Kisorosziban, a terep- és növényzeti viszonyaik alapján a korabeli olasz hadszínterekre emlékeztető magyarországi helyszíneken forgatták.

Cselekmény 

A pontosan egy órás (stáblistával együtt 1 óra 4 perces) tévéfilm mindvégig az ötfős felderítő egységről szól, rajtuk kívül csak olyan mellékszereplők bukkannak fel a történetben, akik olasz katonák vagy az olasz hadsereg alkalmazásában álló civilek. A film kezdetén a felderítő egység már az ellenséges vonalak mögött, olasz területen igyekszik eljutni célja felé, amelyről később derül ki, hogy az olasz hadseregnek egy olyan kommunikációs központja, ahova postagalambok hozzák-viszik a legkülönfélébb üzeneteket, hogy azokat aztán lovas futár vigye tovább, és viszont. A film fő konfliktushelyzetét részint éppen az adja, hogy a monarchikus egység legfiatalabb tagja maga is galambász családból származik: apja Szeged legnagyobb galambtenyésztője volt, akit száz galambjával együtt soroztak be a magyar hadseregbe, és a fiú az ő halála után rukkolt be, a család egyetlen megmaradt galambjával együtt.

Ahogy az egység halad a célja felé, úgy ismeri meg a néző – főként a tábortűz melletti beszélgetéseken keresztül – egyre jobban az öt embert, és így válnak a kezdeti „szürke senkikből” apránként valódi, jól megformált karakterekké: Döme, a naiv galambász fiú mellett – aki úgy vonult be katonának, hogy egy galambot se tudna bántani – egy másik magyar katona, Molnár; az egységet vezető Fodor őrmester, aki korábban hadnagyi rendfokozatban tiszt is volt, de lefokoztatta magát; az osztrák Krámer, aki elesett fia koponyáját őrizgeti málhazsákjában, hogy haza tudja vinni és ott tisztességgel eltemetni; valamint a román Radu, aki nem akar semmi mást, csak hazajutni, de az őrmesterért – aki korábban megmentette őt a román hadbíróság súlyos ítélete elől – bármikor életét adná.

Az olasz kommunikációs központra (postagalamb-állomásra) egy tó partján bukkannak rá a felderítők, akik addigra túljutottak néhány tűzpárbajon, létszámbeli veszteséget is el kellett már szenvedniük. A mindössze néhány katona által őrzött helyszínt csellel közelítik meg: úgy tesznek, mintha Radu elfogta volna a (színleg összekötözött kezű, de a kabátujjában fegyvert rejtő) magyar őrmestert, akinél egy postagalambot is talált, ezért őt a madárral együtt átadja az olasz katonáknak; az akciót egy távolabbi fedezékből Döme biztosítja. Miután kiderül, hogy a galamb lábán lévő üzenet egy, az olaszoknak címzett, nyilvánvaló sértés, tűzpárbaj alakul ki a jelenlévők között, Radu elesik, Fodor pedig fogságba kerül, és ezúttal valóban egy székhez kötözik. A központot irányító olasz tiszt azonban hiába faggatja, az őrmester nem válaszol neki, illetve arcon köpi, amitől a tiszt elveszti az önuralmát, és megpofozza Fodort, aki így székestül a földre bukik – ott viszont fel tud kapni egy üvegcserepet, amivel nagy nehezen elvágja a köteleit. Csak egy másodpercen múlik, hogy hiába küzdött: a tiszt ebben a pillanatban, hirtelen indulatból lelövi őt.

Ekkor már csak a gyerekarcú, idealista Döme van életben az egységből, ráadásul az ő rejtekhelyét is felfedezték az olaszok és egy katonájuk az ő keresésére indul. Döme az erdőben bujkálva kicselezi és a késével leszúrja az őt kereső katonát, majd a tőle elvett puskával lelövi a galambdúcok körül tartózkodó, még élő olaszokat is. Végül a galambketreceket kivonszolja a tó egy meredek partoldalú földnyelvére – nem teljesen világos, hogy mi a célja, de még az is megfordulhat a néző fejében, hogy talán a vízbe lökve akarja elpusztítani az „ellenséges” galambokat. Ám ha gondolt is Döme netán ilyesmire, erre a szörnyűségre már nem kerül sor, mert épp egy újabb galamb érkezik a dúchoz, azzal az üzenettel, hogy vége a háborúnak, az Osztrák-Magyar Monarchia kapitulált. A fiú a ketrecekre roskad, zokogásban tör ki, végül pedig szélnek ereszti az összes galambot.

Közreműködők

Szereplők 
 Kovács S. József – Döme
 Trill Zsolt – Fodor őrmester
 Keszég László – Radu
 Björn Freiberg – Krámer
 Molnár Levente – Molnár
 Szegezdi Róbert – Olasz tiszt
 Tóth András – Galambász
 Juhász László – Lovas
 Vilmányi Benett – Olasz fiú
 Gombos Dániel – Őrszem (dúcnál)
 Lengyel Balázs – Olasz katona I.
 Mezei Félix Róbert – Őrszem (parton)
 Lengyel Balázs
 Garay Dániel Leó
 Vékes András
 Erdei László
 Kocsis Ábel
 Megyeri Dániel
 Puglisi Bartolomeo

Alkotók 
 rendező: Kovács István
 forgatókönyvíró: Köbli Norbert
 operatőr: Dévényi Zoltán
 zene: Faltay Csaba
 producer: Lajos Tamás
 vágó: Duszka Péter Gábor
 díszlettervező: Valcz Gábor
 jelmeztervező: Sinkovics Judit

Források 
 A film a mediaklikk.hu oldalon

Jegyzetek

További információk 

 Inkei Bence: Erre a filmre vártunk száz éve. Index.hu, 2016. december 15.
 Vizer Balázs: Rám céloz, őrmester úr? – Szürke senkik kritika. Port.hu, 2016. december 14.
 Kónya Sándor: Szürke senkik – Kritika. Puliwood.hu, 2016. december 21.
 Szürke senkik (2016) – Kritika. Filmezzünk.hu, 2016. december 17.

2016 filmjei
Magyar televíziós filmek
Magyar háborús filmek
Magyar történelmi filmek
Magyar filmdrámák
A Szürke senkik egy első világháborús témájú magyar televíziós játékfilm , melynek első televíziós bemutatója decemberén volt a Duna TV-n . Az első világháború vége felé játszódó filmalkotás az Osztrák–Magyar Monarchia egy többnemzetiségű , magyar , osztrák és román katonákból álló felderítő csapatáról szól , amely gyakorlatilag öngyilkos küldetésben , ellenséges vonalak mögött kísérli meg megsemmisíteni az olasz haderők egy kommunikációs központját . A ( fiktív ) történet szerint az ötfős egységet egy hivatásos katona vezeti , az igazi főszereplő azonban Döme , egy tizenéves szegedi sorkatona , aki még Isonzónál is azt gondolja , hogy a hazáját védi , de egy galambot sem bírna megölni . A film kizárólag külső helyszíneken játszódik , a jeleneteket Rudabányán , Pilisszentivánon , Nagykovácsiban , Pátyon és Kisorosziban , a terep- és növényzeti viszonyaik alapján a korabeli olasz hadszínterekre emlékeztető magyarországi helyszíneken forgatták . Cselekmény A pontosan egy órás ( stáblistával együttóraperces ) tévéfilm mindvégig az ötfős felderítő egységről szól , rajtuk kívül csak olyan mellékszereplők bukkannak fel a történetben , akik olasz katonák vagy az olasz hadsereg alkalmazásában álló civilek . A film kezdetén a felderítő egység már az ellenséges vonalak mögött , olasz területen igyekszik eljutni célja felé , amelyről később derül ki , hogy az olasz hadseregnek egy olyan kommunikációs központja , ahova postagalambok hozzák-viszik a legkülönfélébb üzeneteket , hogy azokat aztán lovas futár vigye tovább , és viszont . A film fő konfliktushelyzetét részint éppen az adja , hogy a monarchikus egység legfiatalabb tagja maga is galambász családból származik : apja Szeged legnagyobb galambtenyésztője volt , akit száz galambjával együtt soroztak be a magyar hadseregbe , és a fiú az ő halála után rukkolt be , a család egyetlen megmaradt galambjával együtt . Ahogy az egység halad a célja felé , úgy ismeri meg a néző – főként a tábortűz melletti beszélgetéseken keresztül – egyre jobban az öt embert , és így válnak a kezdeti „ szürke senkikből” apránként valódi , jól megformált karakterekké : Döme , a naiv galambász fiú mellett – aki úgy vonult be katonának , hogy egy galambot se tudna bántani – egy másik magyar katona , Molnár ; az egységet vezető Fodor őrmester , aki korábban hadnagyi rendfokozatban tiszt is volt , de lefokoztatta magát ; az osztrák Krámer , aki elesett fia koponyáját őrizgeti málhazsákjában , hogy haza tudja vinni és ott tisztességgel eltemetni ; valamint a román Radu , aki nem akar semmi mást , csak hazajutni , de az őrmesterért – aki korábban megmentette őt a román hadbíróság súlyos ítélete elől – bármikor életét adná . Az olasz kommunikációs központra ( postagalamb-állomásra ) egy tó partján bukkannak rá a felderítők , akik addigra túljutottak néhány tűzpárbajon , létszámbeli veszteséget is el kellett már szenvedniük . A mindössze néhány katona által őrzött helyszínt csellel közelítik meg : úgy tesznek , mintha Radu elfogta volna a ( színleg összekötözött kezű , de a kabátujjában fegyvert rejtő ) magyar őrmestert , akinél egy postagalambot is talált , ezért őt a madárral együtt átadja az olasz katonáknak ; az akciót egy távolabbi fedezékből Döme biztosítja . Miután kiderül , hogy a galamb lábán lévő üzenet egy , az olaszoknak címzett , nyilvánvaló sértés , tűzpárbaj alakul ki a jelenlévők között , Radu elesik , Fodor pedig fogságba kerül , és ezúttal valóban egy székhez kötözik . A központot irányító olasz tiszt azonban hiába faggatja , az őrmester nem válaszol neki , illetve arcon köpi , amitől a tiszt elveszti az önuralmát , és megpofozza Fodort , aki így székestül a földre bukik – ott viszont fel tud kapni egy üvegcserepet , amivel nagy nehezen elvágja a köteleit . Csak egy másodpercen múlik , hogy hiába küzdött : a tiszt ebben a pillanatban , hirtelen indulatból lelövi őt . Ekkor már csak a gyerekarcú , idealista Döme van életben az egységből , ráadásul az ő rejtekhelyét is felfedezték az olaszok és egy katonájuk az ő keresésére indul . Döme az erdőben bujkálva kicselezi és a késével leszúrja az őt kereső katonát , majd a tőle elvett puskával lelövi a galambdúcok körül tartózkodó , még élő olaszokat is . Végül a galambketreceket kivonszolja a tó egy meredek partoldalú földnyelvére – nem teljesen világos , hogy mi a célja , de még az is megfordulhat a néző fejében , hogy talán a vízbe lökve akarja elpusztítani az „ ellenséges” galambokat . Ám ha gondolt is Döme netán ilyesmire , erre a szörnyűségre már nem kerül sor , mert épp egy újabb galamb érkezik a dúchoz , azzal az üzenettel , hogy vége a háborúnak , az Osztrák-Magyar Monarchia kapitulált . A fiú a ketrecekre roskad , zokogásban tör ki , végül pedig szélnek ereszti az összes galambot . Közreműködők Szereplők Kovács S. József – Döme Trill Zsolt – Fodor őrmester Keszég László – Radu Björn Freiberg – Krámer Molnár Levente – Molnár Szegezdi Róbert – Olasz tiszt Tóth András – Galambász Juhász László – Lovas Vilmányi Benett – Olasz fiú Gombos Dániel – Őrszem ( dúcnál ) Lengyel Balázs – Olasz katona I. Mezei Félix Róbert – Őrszem ( parton ) Lengyel Balázs Garay Dániel Leó Vékes András Erdei László Kocsis Ábel Megyeri Dániel Puglisi Bartolomeo Alkotók rendező : Kovács István forgatókönyvíró : Köbli Norbert operatőr : Dévényi Zoltán zene : Faltay Csaba producer : Lajos Tamás vágó : Duszka Péter Gábor díszlettervező : Valcz Gábor jelmeztervező : Sinkovics Judit Források A film a mediaklikk.hu oldalon Jegyzetek További információk Inkei Bence : Erre a filmre vártunk száz éve . Index.hu , december Vizer Balázs : Rám céloz , őrmester úr ? – Szürke senkik kritika . Port.hu , december Kónya Sándor : Szürke senkik – Kritika . Puliwood.hu , december Szürke senkik– Kritika . Filmezzünk. hu , december 2016 filmjei Magyar televíziós filmek Magyar háborús filmek Magyar történelmi filmek Magyar filmdrámák